Kröfuganga á Selfossi þann 1. maí . Mynd úr safni . sunnlenska.is / Egill Bjarnason Nokkrir tugir fólks gengu í kjölfar hestamanna , lögreglu og lúðrasveitar í kröfugöngu eftir Austurveginum á Selfossi í morgun . Að lokinni kröfugöngunni var dagskrá við Hótel Selfoss . Skúli Thoroddsen , framkvæmdastjóri Starfsgreinasambands Íslands , flutti hátíðarræðu og nemendur úr FSu ræddu framtíðarsýn sína . Ingó Veðurguð sló síðan botninn í dagskrána með gítarspili og söng .